sukhrobnurali/uzbek-legal-corpus huggingface dataset:
“OʻZBEKTELEKOM” AKSIYADORLIK KOMPANIYASINING MAʼLUMOTLAR UZATISH XIZMATLARINI RIVOJLANTIRISH VA UNI XUSUSIYLASHTIRISHGA TAYYORLASH CHORA-TADBIRLARI TOʻGʻRISIDA
(resolution, 2005-08-08)

“Oʻzbektelekom” aksiyadorlik kompaniyasining maʼlumotlar uzatish xizmatlari koʻrsatish borasidagi imkoniyatlarini yanada rivojlantirish hamda davlat hokimiyati va boshqaruvi organlari, ijtimoiy soha obyektlari va yirik korporativ mijozlarning Oʻzbekiston Respublikasi hududida zamonaviy axborot texnologiyalariga boʻlgan talab-ehtiyojlarini qondirish, aksiyadorlik kompaniyasini xususiylashtirish jarayoniga xorijiy ishtirokchilarni keng jalb etish uchun qulay shart-sharoit yaratish maqsadida: 1. Oʻzbekiston Respublikasi Davlat mulki qoʻmitasi, Oʻzbekiston aloqa va axborotlashtirish agentligi hamda “Oʻzbektelekom” AK aksiyadorlarining “UzRAK” maʼlumotlarini uzatish davlat tarmogʻi korxonasini “Oʻzbektelekom” aksiyadorlik kompaniyasiga qoʻshish toʻgʻrisidagi taklifi maʼqullansin. 2. Quyidagilar: 2005-yilning 1-sentabrigacha “UzRAK” korxonasi “Oʻzbektelekom” AKning “UzNet” filiali bilan qoʻshilib ketishi hisobiga aksiyadorlik kompaniyasining filiali etib qayta tashkil etilishi; “Oʻzbektelekom” aksionerlik kompaniyasi “UzRAK” korxonasining shartnomalari va majburiyatlari, shu jumladan Vazirlar Mahkamasining “Oʻzbekiston Respublikasi Maʼlumotlar uzatish milliy tarmogʻini zamonaviylashtirish va rivojlantirish loyihasini amalga oshirish chora-tadbirlari toʻgʻrisida” 2001-yil 5-dekabrdagi 466-sonli qarori bilan belgilangan miqdor va muddatlarda Oʻzbekiston Respublikasi Hukumati tomonidan kafolatlangan kreditlarni qaytarish majburiyatlari boʻyicha huquqiy voris ekanligi maʼlumot uchun qabul qilinsin. 3. Oʻzbekiston Respublikasi Davlat mulki qoʻmitasi bir oy muddatda belgilangan tartibda “UzRAK” korxonasi mulkini “Oʻzbektelekom” AK ustav jamgʻarmasiga topshirishni rasmiylashtirsin. 5. Davlat boshqaruvi organlari, davlat tashkilotlari, korxonalari va muassasalari oʻz korporativ axborot-telekommunikatsiya tarmoqlarini faqat Oʻzbekiston Respublikasi telekommunikatsiya tarmoqlari va operatorlari maʼlumotlarini uzatish negizida tashkil qilsinlar. 6. Oʻzbekiston Respublikasi Vazirlar Mahkamasining 2004-yil 4-avgustdagi “Oʻzbekiston-Amerika maʼlumotlar uzatish tarmogʻi qoʻshma korxonasi faoliyatini tashkil etish toʻgʻrisida”gi 369-sonli qarori oʻz kuchini yoʻqotgan deb hisoblansin. Oʻzbekiston Respublikasi Adliya vazirligi Oʻzbekiston Aloqa va axborotlashtirish agentligi bilan birgalikda ikki oy muddatda amaldagi qonun hujjatlariga mazkur qarordan kelib chiqadigan oʻzgartishlar va qoʻshimchalar toʻgʻrisida Vazirlar Mahkamasiga takliflar kiritsin. 7. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
OʻZBEKISTON RESPUBLIKASI IQTISODIYOT VAZIRLIGINING TUZILMASINI TAKOMILLAShTIRISh TOʻGʻRISIDA
(resolution, 2006-07-03)

Oʻzbekiston Respublikasi Prezidentining 2005-yil 26-iyuldagi PQ-133-sonli qarorini ijro etish yuzasidan hamda Oʻzbekiston Respublikasi Iqtisodiyot vazirligining tuzilmasini uning zimmasiga yuklangan vazifalar va funksiyalarga muvofiq tartibga keltirish maqsadida: 1. Oʻzbekiston Respublikasi Iqtisodiyot vazirligining tuzilmasiga qoʻshimcha iqtisodiyot vazirining makroiqtisodiy parametrlar va moliya-valyuta balansi masalalari boʻyicha birinchi oʻrinbosari lavozimi kiritilganligi maʼlumot uchun qabul qilinsin. 2. Oʻzbekiston Respublikasi Iqtisodiyot vazirligining tuzilmasida Industriyani rivojlantirish, tarkibiy va investitsiya siyosati bosh boshqarmasi tugatilsin. 3. Oʻzbekiston Respublikasi Iqtisodiyot vazirligining tuzilmasiga vazirning iqtisodiyotni modernizatsiya qilish va investitsiya dasturlari masalalari boʻyicha oʻrinbosari lavozimi kiritilsin. 4. Oʻzbekiston Respublikasi Iqtisodiyot vazirligi markaziy apparatining cheklangan soni 158 shtat birligidan (xizmat koʻrsatish xodimlaridan tashqari) iborat yangilangan tuzilmasi ilovaga muvofiq tasdiqlansin. 5. Oʻzbekiston Respublikasi Moliya vazirligi Oʻzbekiston Respublikasi Iqtisodiyot vazirligining tuzilmasi oʻzgarganligini eʼtiborga olgan holda uni joriy taʼminlashga davlat budjeti mablagʻlari hisobiga zarur sarf-xarajatlarni nazarda tutsin. 6. Vazirlar Mahkamasining 2004-yil 9-fevraldagi 58-sonli qaroriga 2 va 4-bandlar hamda mazkur qarorning 1-ilovasi oʻz kuchini yoʻqotgan deb hisoblansin. 7. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari V.A. Golishev zimmasiga yuklansin.
Korxonalarni modernizatsiyalash va texnik qayta jihozlash boʻyicha salmoqli sarmoya kiritish sharti bilan nazorat paketini tashkil qilmagan aksiya paket (ulush)larini sotib olgan investorlarga davlat ulushini boshqarish huquqini berish tartibi toʻgʻrisidagi nizomni tasdiqlash haqida
(resolution, 2018-01-16)

Oʻzbekiston Respublikasi Prezidentining 2005-yil 14-martdagi PQ-29-sonli “2005-2006-yillarda korxonalarni davlat tasarrufidan chiqarish va xususiylashtirish Dasturi toʻgʻrisida”gi qarori hamda Oʻzbekiston Respublikasi Vazirlar Mahkamasining 2003-yil 24-iyuldagi 325-sonli “Oʻzbekiston Respublikasi Davlat mulki qoʻmitasining kadrlar potensialini mustahkamlash va faoliyatini tashkil etishni takomillashtirish chora-tadbirlari toʻgʻrisida”gi qarorini bajarish maqsadida, Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Korxonalarni modernizatsiyalash va texnik qayta jihozlash boʻyicha salmoqli sarmoya kiritish sharti bilan nazorat paketini tashkil qilmagan aksiya paket (ulush)larini sotib olgan investorlarga davlat ulushini boshqarish huquqini berish tartibi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgandan boshlab 10 kundan keyin kuchga kiradi.
OʻZBEKISTON RESPUBLIKASI PREZIDENTINING 2000-YIL 4 MARTDAGI “RANGLI METALLAR PARChALARI VA ChIQINDILARI OʻGʻIRLANIShI HAMDA NOQONUNIY ChETGA OLIB ChIQIB KETILIShINING OLDINI OLISh ChORA-TADBIRLARI TOʻGʻRISIDA”GI PF-2559-SONLI FARMONIGA QOʻShIMChA KIRITISh HAQIDA
(decree, 2024-06-04)

Respublikada akkumulyator batareyalari ishlab chiqarish uchun xomashyo bazasini kengaytirish maqsadida: Oʻzbekiston Respublikasi Prezidentining 2000-yil 4-martdagi “Rangli metallar parchalari va chiqindilari oʻgʻirlanishi hamda noqonuniy chetga olib chiqib ketilishining oldini olish chora-tadbirlari toʻgʻrisida”gi PF-2559-sonli Farmonining 4-bandi quyidagi soʻzlar bilan toʻldirilsin: “jismoniy shaxslardan ishlatib boʻlingan (kislotali-qoʻrgʻoshinli batareyalar) akkumulyatorlarni qabul qilib olish bundan mustasno”.
OSIYO TARAQQIYOT BANKI ISHTIROKIDA “KICHIK VA MIKRO MOLIYALASHTIRISHNI RIVOJLANTIRISH” LOYIHASINI AMALGA OSHIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2019-05-14)

“Kichik va mikro moliyalashtirishni rivojlantirish” loyihasini amalga oshirish samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi va Markaziy bankining Osiyo taraqqiyot banki ishtirokida “Kichik va mikro moliyalashtirishni rivojlantirish” loyihasini amalga oshirishga Oʻzbekiston Respublikasining Markaziy banki huzuridagi Moliyaviy sektorni rivojlantirish agentligi xodimlari, chet ellik maslahatchilar va ekspertlar ishlashi uchun joy berish, shuningdek, telefon aloqasi xizmatlari shaklida Oʻzbekiston Respublikasi Hukumati nomidan Markaziy bank tomonidan ulush qoʻshilishi toʻgʻrisidagi taklifiga rozilik berilsin. Moliyaviy sektorni rivojlantirish agentligi loyihaga Oʻzbekiston Respublikasi Hukumati nomidan Oʻzbekiston Respublikasi Markaziy banki tomonidan qoʻshilayotgan ulush belgilangan tartibda hisobga olinishini taʼminlasin. 2. Osiyo taraqqiyot banki ishtirokida “Kichik va mikro moliyalashtirishni rivojlantirish” loyihasini amalga oshirishni muvofiqlashtirish kengashining yangilangan tarkibi ilovaga muvofiq tasdiqlansin. 3. Quyidagilar oʻz kuchini yoʻqotgan deb hisoblansin: Vazirlar Mahkamasining “Osiyo taraqqiyot banki ishtirokida “Kichik va mikro moliyalashtirishni rivojlantirish” loyihasini amalga oshirish chora-tadbirlari toʻgʻrisida” 2003-yil 11-avgustdagi 348-son qaroriga 2-ilova; Vazirlar Mahkamasining “Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash hamda baʼzilariga oʻzgartirishlar kiritish toʻgʻrisida” 2005-yil 22-fevraldagi 73-son qaroriga (Oʻzbekiston Respublikasi QT, 2005-y., 2-son, 13-modda) 2-ilovaning 20-bandi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A.Golishev zimmasiga yuklansin. 1. Hakimov Sh.H.‎ —‎ Oʻzbekiston Respublikasi Markaziy banki raisining oʻrinbosari, kengash rahbari‎ 2. Musayev D.O.‎ —‎‎ Oʻzbekiston Respublikasi Moliya vazirining oʻrinbosari, kengash rahbarining oʻrinbosari‎ 3. Lavozimiga koʻra‎ —‎‎ Vazirlar Mahkamasining Makroiqtisodiy tahlil, tarkibiy oʻzgartirishlar, moliya-bank tizimi va xususiy tadbirkorlik masalalari kotibiyati bosh mutaxassisi 4. Joʻrayev Sh.J.‎ —‎‎ “Asaka-bank” boshqaruvi raisi‎ 5. Boymurodov A.J.‎ —‎‎ “Agrobank” ATB boshqaruvi raisi‎ 6. Umarov Z.A.‎ —‎‎ Oʻzbekiston Respublikasi Markaziy banki huzuridagi Moliyaviy sektorni rivojlantirish agentligi direktori, kengashning masʼul kotibi‎
Yagona soliq toʻlovini hisoblab chiqish va toʻlash toʻgʻrisida nizomni tasdiqlash haqida
(resolution, 2007-04-07)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2005-yil 20-iyundagi “Mikrofirmalar va kichik korxonalarni rivojlantirishni ragʻbatlantirish borasidagi qoʻshimcha chora-tadbirlar toʻgʻrisida”gi PF-3620-son Farmoniga (Oʻzbekiston Respublikasi Qonun hujjatlari toʻplami, 2005-y., 25-26-son, 177-modda) muvofiq qaror qilamiz: 1. Ilova* qilinayotgan Yagona soliq toʻlovini hisoblab chiqish va toʻlash toʻgʻrisidagi nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OLIY TAʼLIM MUASSASALARINING PEDAGOGIKA VA KASBIY TAʼLIM YOʻNALIShLARI BOʻYIChA DAVLAT GRANTLARI ASOSIDA TAHSIL OLGAN BITIRUVChILARNI UMUMTAʼLIM MAKTABLARI VA TAʼLIM MUASSASALARIGA IShGA TAQSIMLASh TARTIBI TOʻGʻRISIDAGI NIZOMNI BEKOR QILISh HAQIDA
(resolution, 2005-08-01)

Oʻzbekiston Respublikasi Prezidentining 2005-yil 2-iyundagi “2005/2006 oʻquv yilida Oʻzbekiston Respublikasining oliy taʼlim muassasalariga qabul toʻgʻrisida”gi PQ-92-son qarorining 6-bandiga muvofiq qaror qilamiz: “Oliy taʼlim muassasalarining pedagogika va kasbiy taʼlim yoʻnalishlari boʻyicha davlat grantlari asosida tahsil olgan bitiruvchilarni umumtaʼlim maktablari va taʼlim muassasalariga ishga taqsimlash tartibi toʻgʻrisidagi nizom” (2004-yil 29-dekabr, roʻyxat raqami 1438-son) oʻz kuchini yoʻqotgan deb hisoblansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA
(resolution, 2010-10-28)

Mahsulot sotishning bozor tamoyillari va mexanizmlarini keng joriy etish, mahalliy tovar ishlab chiqaruvchilar mahsulotlariga narxlarni shakllantirish bozor mexanizmini yaratish maqsadida Vazirlar Mahkamasi qaror qiladi: 2. Oʻzbekiston Respublikasi Vazirlar Mahkamasining “Tovar-xom ashyo birjalari faoliyatini takomillashtirishga doir qoʻshimcha chora-tadbirlar toʻgʻrisida” 2004-yil 31-maydagi 251-son qarori (Oʻzbekiston Respublikasi QT, 2004-y., 5-son, 50-modda) 5-bandining toʻrtinchi xatboshi chiqarib tashlansin.
URGANCH SHAHRIDAGI HARBIY KASBLARGA IXTISOSLASHTIRILGAN MAKTAB-INTERNATNI OʻZBEKISTON RESPUBLIKASI XALQ TAʼLIMI VAZIRLIGI TASARRUFIGA OʻTKAZISH TOʻGʻRISIDA
(resolution, 2006-10-02)

Vatan ozodligi va yurt ravnaqi yoʻlida xizmat qiladigan barkamol yosh avlodni tarbiyalash, ularni harbiy kasblarga yoʻnaltirish ishlarini takomillashtirish maqsadida Vazirlar Mahkamasi qaror qiladi: 1. Xorazm viloyati hokimligi va Oʻzbekiston Respublikasi Xalq taʼlimi vazirligining Urganch shahridagi Xorazm viloyati xalq taʼlimi boshqarmasi tasarrufidagi harbiy kasblarga ixtisoslashtirilgan maktab-internatni bevosita Oʻzbekiston Respublikasi Xalq taʼlimi vazirligi tasarrufiga oʻtkazish toʻgʻrisidagi taklifiga rozilik berilsin. 2. Oʻzbekiston Respublikasi Xalq taʼlimi vazirligi (T. Joʻrayev) Urganch shahridagi harbiy kasblarga ixtisoslashtirilgan maktab-internatni belgilangan tartibda oʻz tasarrufiga qabul qilib olsin va uni Qoraqalpogʻiston Respublikasi hamda Xorazm viloyati hududidagi harbiy kasblarga yoʻnaltirilgan tayanch muassasaga aylantirish va uning nufuzini oshirish chora-tadbirlarini koʻrsin. 3. Oʻzbekiston Respublikasi Moliya vazirligi (S. Rahimov) mazkur taʼlim muassasasining xarajatlarini qoplash uchun 2005-yilgi respublika budjeti va Xorazm viloyati mahalliy budjeti parametrlariga tegishli oʻzgartirishlar kiritilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin.
SAMARQAND VILOYAT SIL KASALLIKLARI DISPANSERIGA BINO AJRATISH TOʻGʻRISIDA
(resolution, 2021-02-22)

“Sihat-salomatlik yili” Davlat dasturini amalga oshirish doirasida Samarqand viloyat sil kasalliklari dispanserining shart-sharoitlarini yaxshilash va moddiy-texnika bazasini mustahkamlash maqsadida Vazirlar Mahkamasi qaror qiladi: 1. Samarqand viloyati hokimligi, Oʻzbekiston Respublikasi Sogʻliqni saqlash vazirligi va Davlat mulki qoʻmitasining Samarqand tumani, Mironkoʻl shaharchasida joylashgan oʻquv-tajriba markazi bino va inshootlari kompleksini keyinchalik unga viloyat sil kasalliklari dispanserini joylashtirish uchun Oʻzbekiston Respublikasi Milliy xavfsizlik xizmatining Davlat chegaralarini himoya qiluvchi qoʻmitasi balansidan Samarqand viloyati sogʻliqni saqlash boshqarmasi balansiga bepul oʻtkazish toʻgʻrisidagi taklifiga rozilik berilsin. 2. Oʻzbekiston Respublikasi Davlat mulki qoʻmitasi, Milliy xavfsizlik xizmatining Davlat chegaralarini himoya qiluvchi qoʻmitasi, Samarqand viloyati hokimligi koʻrsatib oʻtilgan obyektning belgilangan tartibda bepul berish-qabul qilib olinishini taʼminlasinlar. 3. Samarqand viloyati hokimligi viloyat sogʻliqni saqlash boshqarmasi balansiga oʻtkazilayotgan oʻquv-tajriba markazi bino va inshootlari kompleksini homiylar mablagʻlarini jalb etgan holda tegishli ravishda rekonstruksiya qilish va mukammal taʼmirlashni amalga oshirsin. 4. Oʻzbekiston Respublikasi Sogʻliqni saqlash vazirligi viloyat sogʻliqni saqlash boshqarmasi balansiga oʻtkazilayotgan obyektni zarur tibbiy asbob-anjomlar bilan jihozlashda yordam koʻrsatsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.A.Golishev va Samarqand viloyati hokimi M.B.Nurmurodov zimmasiga yuklansin.
Oʻzbekiston Respublikasi Iqtisodiyot vazirligi markaziy apparatining tuzilmasiga oʻzgartirishlar kiritish toʻgʻrisida
(resolution, 2020-09-28)

Oʻzbekiston Respublikasi Iqtisodiyot vazirligining tuzilmasiga iqtisodiyot vazirining makroiqtisodiy parametrlar va moliya-valyuta balansi masalalari boʻyicha birinchi oʻrinbosari qoʻshimcha lavozimi kiritilsin.
OʻZBEKISTON RESPUBLIKASI TAShQI IQTISODIY ALOQALAR, INVESTITSIYaLAR VA SAVDO VAZIRLIGI FAOLIYATINI TAShKIL ETISh TOʻGʻRISIDA
(resolution, 2020-09-28)

Oʻzbekiston Respublikasi Prezidentining “Tashqi iqtisodiy va savdo aloqalari, xorijiy investitsiyalarni jalb etish sohasida boshqaruv tizimini takomillashtirish toʻgʻrisida” 2005-yil 21-iyuldagi PF-3631-son Farmonini bajarish yuzasidan hamda Oʻzbekiston Respublikasi Tashqi iqtisodiy aloqalar. investitsiyalar va savdo vazirligi faoliyati samarali tashkil etilishini taʼminlash maqsadida; 4. Oʻzbekiston Respublikasi Tashqi iqtisodiy aloqalar, investitsiyalar va savdo vazirligiga “Oʻztadbirkoreksport” AJ, “Oʻzsanoateksport” AJ, “Oʻrta Osiyo Trans” AJ, “Oʻzbekekspertiza” AJ, “Oʻzekspomarkaz MKK” AJ aksiyalarining davlat paketlari boʻyicha aksiyadorlik vazifalari yuklatilsin. 5. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi huzurida Tashqi iqtisodiy faoliyatning axborot taʼminotini tashkil etish va tashqi bozorlar marketing tadqiqotlari hamda moddiy ragʻbatlantirish jamgʻarmasi, shuningdek uning mablagʻlarini shakllantirish manbalari saqlab qolinsin. 6. Quyidagilar: Vazirlar Mahkamasining “Oʻzbekiston Respublikasi Tashqi iqtisodiy aloqalar agentligi faoliyatini tashkil etishni takomillashtirish toʻgʻrisida” 2004-yil 28-avgustdagi 409-son qarori; Vazirlar Mahkamasining “Oʻzbekiston Respublikasi Tashqi iqtisodiy aloqalar agentligi faoliyatini tashkil etish toʻgʻrisida” 2002-yil 23-oktabrdagi 368-son qarori 7-bandining 4-xatboshi oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING 2005 YIL 4 FEVRALDAGI “OʻZBEKISTON RESPUBLIKASI VAZIRLAR MAHKAMASI TARKIBINI TASDIQLASh TOʻGʻRISIDA”GI PF-3568-SONLI FARMONINI QISMAN OʻZGARTIRISh HAQIDA
(decree, 2018-03-03)

Oʻzbekiston Respublikasi Konstitutsiyasining 98-moddasi 2-qismiga muvofiq: 1. Vazirlar Mahkamasining tuzilmasida: Oʻzbekiston Respublikasi Bosh vazirining birinchi oʻrinbosari —iqtisodiyot vaziri, iqtisodiyot kompleksi hamda isteʼmol tovarlari va savdo kompleksi rahbari lavozimi; Oʻzbekiston Respublikasi Bosh vazirining oʻrinbosari — tashqi ishlar vaziri, tashqi aloqalar masalalari kompleksi rahbari lavozimi tugatilsin. 2. Vazirlar Mahkamasi tuzilmasiga Oʻzbekiston Respublikasi Bosh vazirining oʻrinbosari — iqtisodiyot vaziri, iqtisodiyot va tashqi iqtisodiy aloqalar masalalari kompleksi rahbari lavozimi kiritilsin. 3. Ushbu Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING IJRO ETUVChI TUZILMASINI QISMAN OʻZGARTIRISh TOʻGʻRISIDA
(resolution, 2007-06-18)

Oʻzbekiston Respublikasining “Oʻzbekiston Respublikasi Vazirlar Mahkamasi toʻgʻrisida”gi Qonuniga muvofiq va Vazirlar Mahkamasining ijro etuvchi tuzilmasini maqbullashtirish maqsadida: 1. Quyidagilar: Iqtisodiyotdagi tarkibiy islohotlar yigʻma axborot-tahlil departamenti Iqtisodiyot va tashqi iqtisodiy aloqalar masalalari yigʻma axborot-tahlil departamenti etib; Agrosanoat va suv xoʻjaligi komplekslari masalalari axborot-tahlil departamenti Qishloq va suv xoʻjaligi, qishloq xoʻjalik mahsulotlarini qayta ishlash hamda isteʼmol tovarlari masalalari axborot-tahlil departamenti etib qayta tashkil qilinsin. 2. Isteʼmol tovarlari va savdo kompleksi masalalari axborot-tahlil departamenti; Tashqi aloqalar masalalari axborot-tahlil departamenti tugatilsin. 3. Quyidagilar: Vazirlar Mahkamasining ijro etuvchi tuzilmasini tashkil etishning yangilangan sxemasi 1-ilovaga muvofiq; Iqtisodiyot va tashqi iqtisodiy aloqalar masalalari yigʻma axborot-tahlil departamenti tuzilmasi va xodimlarining soni 2-ilovaga* muvofiq; 4. Oʻzbekiston Respublikasining Bosh vaziri (Sh.M. Mirziyoyev) Vazirlar Mahkamasi Apparati Rahbari (R.V. Abduqodirov) bilan birgalikda: qayta tashkil etilgan Axborot-tahlil departamentlari xodimlarining shtat sonini ushbu qaror bilan tasdiqlangan tuzilmalarga muvofiqlashtirsin, ularni yuqori malakali mutaxassislar bilan mustahkamlasin; bir oy muddatda qayta tashkil etilgan Axborot-tahlil departamentlari boʻyicha nizomlarni qayta koʻrib chiqsin. 5. Vazirlar Mahkamasining 2004-yil 12-oktabrdagi “Oʻzbekiston Respublikasi Vazirlar Mahkamasining ijro etuvchi tuzilmasini tashkil etish toʻgʻrisida”gi 475-sonli qaroriga 1, 3, 4, 7 va 10-ilovalar oʻz kuchini yoʻqotgan deb hisoblansin. 6. Vazirlar Mahkamasi Apparati Rahbari (R.V. Abduqodirov) Oʻzbekiston Respublikasi Adliya vazirligi bilan birgalikda amaldagi qonun hujjatlariga mazkur qarordan kelib chiqadigan oʻzgartirishlar yuzasidan bir oy muddatda Vazirlar Mahkamasiga takliflar kiritsin. 7. Ushbu qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
“BANKLARNI ROʻYXATGA OLISh VA ULARGA LITSENZIYA BERISh TARTIBI TOʻGʻRISIDA”GI NIZOMGA OʻZGARTIRISh KIRITISh TOʻGʻRISIDA
(resolution, 2009-10-18)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonunining 7 va 17-moddalariga, Oʻzbekiston Respublikasi Prezidentining 2005-yil 15-apreldagi PQ-56-sonli “Bank tizimini yanada isloh qilish va erkinlashtirish chora-tadbirlari toʻgʻrisida”gi qarorining 3-bandiga hamda Oʻzbekiston Respublikasi Prezidentining 2005-yil 14-iyundagi PF-3618-sonli “Bozor islohotlarini chuqurlashtirish va iqtisodiyotni yanada erkinlashtirish sohasidagi ustuvor yoʻnalishlarini amalga oshirishni jadallashtirish chora-tadbirlari toʻgʻrisida”gi Farmonining 2-ilovasi 4-boʻlimiga muvofiq Oʻzbekiston Respublikasi Markaziy banki Boshqaruvi qaror qiladi: 1. Banklarni roʻyxatga olish va litsenziyalash tartibi toʻgʻrisidagi nizomga (1999-yil 11-fevral, roʻyxat raqami 630) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
LOKOMOTIV BRIGADALARI XODIMLARINING REYS OLDI TIBBIY KOʻRIGINI TAShKIL ETISh VA OʻTKAZISh QOIDALARINI TASDIQLASh TOʻGʻRISIDA
(resolution, 2022-09-30)

Temir yoʻl yuk va yoʻlovchilar tashish xavfsizligini taʼminlash maqsadida va Oʻzbekiston Respublikasi Mehnat kodeksining 214-moddasiga hamda Oʻzbekiston Respublikasi “Temir yoʻl transporti toʻgʻrisida”gi Qonunining 16-moddasiga asosan qaror qilamiz: 1. Ilova* qilinayotgan “Lokomotiv brigadalar xodimlarining reys oldi tibbiy koʻrigini tashkil etish va oʻtkazish qoidalari” tasdiqlansin. 2. Ushbu qoidalar Oʻzbekiston Respublikasi Adliya vazirligida davlat roʻyxatidan oʻtkazilgandan 10 kun oʻtgach kuchga kiradi.
OʻZBEKISTON RESPUBLIKASINING TELEKOMMUNIKATSIYA TARMOGʻINI RIVOJLANTIRISH (II BOSQICH) UCHUN YAPONIYA XALQARO HAMKORLIK BANKINING IMTIYOZLI KREDITI MABLAGʻLARIDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2021-04-30)

Oʻzbekiston Respublikasi Hukumati bilan Yaponiya xalqaro hamkorlik banki (JBIC) oʻrtasida 1999-yil 14-dekabrdagi UZB — R4-sonli Kredit bitimida nazarda tutilgan Oʻzbekiston Respublikasining telekommunikatsiya tarmogʻini rivojlantirish loyihasini amalga oshirish uchun imtiyozli kredit mablagʻlaridan samarali foydalanish maqsadida: 1. Quyidagilar maʼlumot uchun qabul qilinsin: Yaponiya xalqaro hamkorlik bankining imtiyozli (12 692 mln yapon yenasi) krediti doirasida “Oʻzbekiston Respublikasining telekommunikatsiya tarmogʻini rivojlantirish (II bosqich)” loyihasini amalga oshirish davomida jami 2 738,0 mln yapon yenasi miqdoridagi mablagʻ tejab qolindi; Oʻzbekiston Aloqa va axborotlashtirish agentligi, moliya va iqtisodiyot vazirliklari, tashqi iqtisodiy aloqalar agentligining JBIC imtiyozli krediti mablagʻlarini qayta taqsimlash va shu mablagʻlarning oʻzlashtirishning uzil-kesil muddatini 2006-yilning 10-oktabrigacha uzaytirish toʻgʻrisidagi, shuningdek tejalgan mablagʻlardan “Oʻzbekiston Respublikasining telekommunikatsiya tarmogʻini rivojlantirish (kengaytirish) (II bosqich)” loyihasini moliyalashtirish boʻyicha ilovaga* muvofiq foydalanishning yoʻnalishlari toʻgʻrisidagi takliflarini hisobga olgan holda Kredit bitimiga kiritilgan tuzatishlar Yaponiya xalqaro hamkorlik banki tomonidan maʼqullandi. 2. Oʻzbekiston Aloqa va axborotlashtirish agentligi (A.Aripov), Tashqi iqtisodiy aloqalar agentligi (N.Najimov) mazkur Kredit bitimi doirasida tuzilgan kontraktlarga imtiyozli kreditning tejalgan mablagʻlaridan foydalanishga doir qoʻshimcha bitimlar tuzilishi va ekspertizadan oʻtkazilishini belgilangan tartibda taʼminlasinlar. 3. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari A. Aripov zimmasiga yuklansin.